GRAD OSIJEK, Franje Kuhača 9, Osijek, OIB:30050049642, koga zastupa gradonačelnik Ivan Radić, mag. oec. (u nastavku teksta: Naručitelj)
i
_________________, OIB:________, koje zastupa ____________ (u nastavku teksta: Isporučitelj), 

zaključili su
Ugovor o nabavi i isporuci uredskog materijala za 
potrebe gradske uprave Grada Osijeka

Članak 1.
Ovaj ugovor se sklapa na temelju provedenog postupka prikupljanja ponuda, Rješenja Gradonačelnika o sklapanju Ugovora o nabavi i isporuci uredskog materijala, KLASA:406-09/25-01/10, URBROJ:_________ od _________, ponude Isporučitelja broj ____ od _______ i troškovnika dostavljenog uz ponudu.

Članak 2.
Predmet ovog ugovora je nabava i isporuka uredskog materijala sukladno troškovniku. 
Količine navedene u troškovniku iz provedenog postupka nabave su okvirne. Stvarna nabavljena količina roba može biti veća ili manja od okvirne količine. 
Ukupna plaćanja temeljem ovog ugovora ne smiju prelaziti procijenjenu vrijednost nabave koja iznosi 11.600,00 eura bez PDV-a, sukladno jediničnim cijenama iz troškovnika dostavljenog u provedenom postupku nabave koji se prilaže ovom ugovoru. 
Navedene jedinične cijene su nepromjenjive za vrijeme trajanja ugovora.

Članak 3.
Isporučitelj se obvezuje da će početi s isporukom robe odmah po potpisu ugovora. 
Svaku pojedinu narudžbu dužan je u cijelosti izvršiti u roku od 3 dana od dana zaprimanja pisanog zahtjeva za izvršenje pojedine narudžbe.
Naručitelj pisani zahtjev dostavlja putem elektroničke pošte.
Mjesto isporuke je FCO Grad Osijek, Kuhačeva 9, Osijek. 

Članak 4.
Roba kvalitativno mora odgovarati robi iz troškovnika nabave. Sve prigovore na kvalitetu isporučene robe Naručitelj je dužan predočiti Isporučitelju u roku 3 dana od dana zaprimanja robe te ga pozvati da te nedostatke otkloni.
Ukoliko Isporučitelj uočene nedostatke ne otkloni u danom roku, Naručitelj će jednostrano raskinuti ugovor, a Isporučitelj nema pravo potraživati naknadu štete.
Osoba zadužena za praćenje i realizaciju Ugovora u ime Naručitelja je Jasna Marić.
Praćenje Ugovora obuhvaća praćenje rokova izvršenja, praćenje financijske realizacije ugovora, praćenje ugovorenih i nabavljenih količina, pribavljanje instrumenata osiguranja.

Članak 5.
Isporučitelj će na temelju izdanih zahtjeva za narudžbu od strane Naručitelja isporučiti robu i ispostaviti e-račun za isporučene robe. Isporučitelj je dužan ispostaviti e-račun najkasnije u roku od 5 dana od dana isporuke robe. Uz račun mora biti priložena specifikacija isporučene robe sukladno potrebama iz zahtjeva.
Članak 6.
Naručitelj će isporučenu robu platiti na temelju ispostavljenih računa u roku do 30 dana od dana zaprimanja računa o isporučenoj robi na žiro – račun Isporučitelja.
       U slučaju da račun nije prikladan za plaćanje jer ne sadrži sve potrebne elemente ili Isporučitelj nije priložio dokumentaciju određenu Ugovorom, Naručitelj će o istom obavijestiti Isporučitelja i zatražiti dostavu ispravnog računa i dokumentacije koja nedostaje. Isporučitelj je dužan u roku od 7 dana od primitka takvog zahtjeva izvršiti potrebne ispravke i dopune. U slučaju postavljanja zahtjeva za ispravkom i dopunom računa, rok za plaćanje prestaje teći i nastavlja se od trenutka zaprimanja urednog i potpunog računa sa prilozima.
Isporučitelj je obavezan izdati elektronički račun i prateće isprave sukladno europskoj normi u zakonski propisanom, strukturiranom formatu te sukladno Zakonu o elektroničkom izdavanju računa u javnoj nabavi (NN 94/18).

Članak 7.
Isporučitelj je dužan najkasnije u roku od 8 dana od dana potpisa Ugovora, Naručitelju predati jamstvo za uredno izvršenje Ugovora u obliku bjanko zadužnice koja pokriva iznos od 10 % (deset posto) od iznosa procijenjene vrijednosti bez PDV-a.
Neiskorišteno jamstvo Naručitelj će vratiti Isporučitelju nakon uredno izvršenog ugovora.
Naručitelj je ovlašten iz jamstva naplatiti sve štete nastale neurednim izvršenjem ugovornih obveza.
Članak 8.
Naručitelj ima pravo jednostrano raskinuti Ugovor ukoliko se Isporučitelj ne pridržava odredbi ovog ugovora, a posebno onih koji se odnose na kvalitetu isporučene robe i rokove isporuke. 
U tom slučaju Naručitelj će aktivirati jamstvo za uredno izvršenje ugovora, a Isporučitelj nema pravo potraživati naknadu štete na trošak Naručitelja.

Članak 9.
Ugovorne strane su suglasne da će sve eventualne sporove proizašle iz ovog ugovora rješavati prvenstveno međusobnim dogovaranjem. 
Ako ugovorne strane ne uspiju riješiti nastali spor ili problem međusobnim dogovaranjem, za odlučivanje o sporu nadležan je stvarno nadležni sud u Osijeku. 
Ugovorne strane su suglasne da će se na uređenje svih ostalih odnosa iz ovog ugovora primjenjivati odredbe važećeg Zakona o obveznim odnosima. 

Članak 10.
Ovaj ugovor sklapa se na razdoblje od 1 godine, a stupa na snagu danom potpisa ugovornih strana.
U slučaju otkaza Ugovora prije isteka ugovorenog roka, ugovorne strane su se dužne pridržavati otkaznog roka od 30 dana. 
Članak 11.
Ovaj ugovor sastavljen je u 4 istovjetna primjerka, od kojih svaka ugovorna strana zadržava po 2 primjerka. 

___________ 2025.
		
         ZA ISPORUČITELJA:	                                                      ZA NARUČITELJA:
	                                                                                         GRADONAČELNIK
                                                                                                      Ivan Radić, mag. oec.
KLASA:   406-09/25-01/10
URBROJ:  2158-1-16-04/4-25-3
